wickkiey/tamil-wikipedia-chunked huggingface dataset:
# தேசிய நெடுஞ்சாலை 116அ (இந்தியா)

**தேசிய நெடுஞ்சாலை 116அ**, (*National Highway 116A (India)*) பொதுவாக தே. நெ. 116அ எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். தேசிய நெடுஞ்சாலை 116அ இந்தியாவின் மேற்கு வங்காள மாநிலத்தில் செல்கிறது.
# தேசிய நெடுஞ்சாலை 116அ (இந்தியா)

## வழித்தடம்

மேற்கு வங்காள மாநிலத்தில் உள்ள பன்ஸ்குரா (மெக்கோகிராம்), தசுபூர், பண்டார், கௌர்காட்டி, அரம்பாக், உசலான், செஹாரா பஜார், பர்தமான், கர்ஜானா, ராம்பூர், மங்கள்கோட், கர்கிராம், நகர், ஷெர்பூர் பஞ்ச்கிராம், மோரேக்ராம் ஆகிய பகுதிகளைத் தேசிய நெடுஞ்சாலை 116அ இணைக்கிறது.
# தேசிய நெடுஞ்சாலை 116அ (இந்தியா)

## சந்திப்புகள்

: காரக்பூர் அருகே முனையம்
: பர்தமான் அருகே
: மோரேகிராம் அருகே முனையம்
# தேசிய நெடுஞ்சாலை 216அ (இந்தியா)

**தேசிய நெடுஞ்சாலை 216அ** (*National Highway 216A (India)*) என்பது தே. நெ. 216அ என்றும் அழைக்கப்படுகிறது. இது இந்திய மாநிலமான ஆந்திராவில் உள்ள ஒரு தேசிய நெடுஞ்சாலை ஆகும். இது ராஜமன்றியில் தொடங்கி, ராவுலபாலம், தணுக்கு, தடேப்பள்ளிகுடேம் வழியாகச் சென்று ஏலூரில் முடிவடைகிறது.  
ராஜமன்றி நகரில் திவாஞ்செருவு, லாலச்செருவு, மொரம்புடி, வேமகிரி, கடியாபுலங்கா, ஜொன்னடா சந்திப்புகளில் தேசிய நெடுஞ்சாலை ஆணையம் மேம்பாலங்களைக் கட்டி வருகிறது. தணுக்கு நகரில் உள்ள உந்திரஜாவரம் சந்திப்பில் உள்ள மேம்பாலமும் போக்குவரத்தை எளிதாக்கும் வகையில் திட்டமிடப்பட்டுள்ளது.'''  
தே. நெ. 216அ என்பது தேசிய நெடுஞ்சாலை 16-இன் ஒரு உந்துவண்டி சாலையாகும்.
# தேசிய நெடுஞ்சாலை 216அ (இந்தியா)

## பாதையின் நீளம்

இந்த நெடுஞ்சாலையின் மொத்த பாதை நீளம் 120.7 கிலோமீட்டர்கள் (75 மைல்) ஆகும்.
# தேசிய நெடுஞ்சாலை 216அ (இந்தியா)

## சந்திப்புகள்

எலூருக்கு அருகிலுள்ள கோண்டுகோலானுவில் (பீமடோலெ) தே. நெ. 16 உடன் முனையம்.  
ராஜமஹேந்திரவரத்தில் தே. நெ. 16 உடன் முனையம்.
# தேசிய நெடுஞ்சாலை 216 (இந்தியா)

**தேசிய நெடுஞ்சாலை 216** (தே. நெ. 216) (முன்பு தே. நெ. 214, தே. நெ. 215) என்பது இந்திய மாநிலமான ஆந்திராவில் உள்ள ஒரு தேசிய நெடுஞ்சாலை ஆகும். பழைய தேசிய நெடுஞ்சாலைகள் 214-ம் 214அவும் இணைக்கப்பட்டு தேசிய நெடுஞ்சாலை 216 என மறுபெயரிடப்பட்டன. இது கத்திப்பூடியில் தேசிய நெடுஞ்சாலை 16-ன் சந்திப்பிலிருந்து தொடங்கி காக்கிநாடா, அமலாபுரம், திகமர்ரு (பாலகோல்லு) நரசாபுரம், மச்சிலிப்பட்டணம், ரேப்பல்லே, செருகுப்பள்ளி, பாபட்லா, சிராலா வழியாகச் சென்று மீண்டும் தேசிய நெடுஞ்சாலை 16ஐ ஒங்கோலில் இணைக்கிறது. விசாகப்பட்டினம்-காக்கிநாடா பெட்ரோ ரசாயன வழித்தடம், நெடுஞ்சாலையில் முன்மொழியப்பட்ட திட்டமாகும்.
# தேசிய நெடுஞ்சாலை 216 (இந்தியா)

## வழித்தடம்

இந்த நெடுஞ்சாலையின் மொத்த நீளம் 391.3 கிலோமீட்டர்கள் ஆகும்./ இது ஆந்திராவின் காக்கிநாடா, கோணசீமா, கிழக்கு கோதாவரி, மேற்கு கோதாவரி. கிருஷ்ணா, பாபட்லா, பிரகாசம் மாவட்டங்கள் வழியாகச் செல்கிறது.  
தேசிய நெடுஞ்சாலை 216, தேசிய நெடுஞ்சாலை 16-லிருந்து கத்திப்பூடி கிராமத்தில் தொடங்கி, கொல்லப்பிரோலு, பிதாபுரம், காக்கிநாடா, யானம், மம்மிதிவாரம், அமலாபுரம், ராஜோல், திகமர்ரு (பாலகோல்லு) , நரசாபுரம், பெடானா, மச்சிலிப்பட்ணம், ரேப்பல்லே, செருகுப்பள்ளி, பாபட்லா, சிராலா போன்ற நகரங்கள் வழியாகச் சென்று, ஓங்கோலில் உள்ள தேசிய நெடுஞ்சாலை16-உடன் இணைக்கிறது.
# தேசிய நெடுஞ்சாலை 316 (இந்தியா)

**தேசிய நெடுஞ்சாலை 316** (*National Highway 316 (India)*)(தே. நெ. 316) இந்தியாவின் தேசிய நெடுஞ்சாலை ஆகும். இது ஒடிசாவில் புவனேசுவரத்தினை புரி-சத்பதாவுடன் இணைக்கிறது. இதனுடைய பழைய எண் 203ம் 203அ-வும் ஆகும். இந்தத் தேசிய நெடுஞ்சாலையின் வழித்தடம் 152.77 கி.மீ. நீளம் கொண்டதாகும்.
# தேசிய நெடுஞ்சாலை 316அ (இந்தியா)

**தேசிய நெடுஞ்சாலை 316அ** (*National Highway 316A (India)*), பொதுவாக தே. நெ. 316அ எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். தேசிய நெடுஞ்சாலை 316அ இந்தியாவின் ஒடிசா, மேற்கு வங்காளம் மாநிலங்கள் வழியாகச் செல்கிறது.
# தேசிய நெடுஞ்சாலை 316அ (இந்தியா)

## வழித்தடம்

; ஒடிசா  
கொனார்க், இரத்தன்பூர், சதபயா, தம்ரா, பாசுதேவ்பூர், தலபாடா, சண்டிபூர், சந்தனேசுவர்-மேற்கு வங்காள எல்லை.  
தேசிய நெடுஞ்சாலை 16 (பத்ராக்கிலிருந்து சந்தபாலி வரை) புதிய இணைப்பு  
; மேற்கு வங்காளம்  
ஒடிசா எல்லை-திகா
# தேசிய நெடுஞ்சாலை 316அ (இந்தியா)

## சந்திப்புகள்

: கொனார்க் அருகே முனையம்
: திகா அருகே முனையம்
# வார்ப்புரு:BASEPAGENAME/doc

## Usage

The magic word is described at உதவி:Magic words#Parser functions. An example of its output is <code>&#123;&#123;:}&#125;&#125;</code> → "".  
This *template* should never be used, but when someone uses the magic word "" with a piped parameter, it will prevent breakage. Parameter 1 will be used as the : parameter, other parameters will be discarded.  
The page will be added to the hidden category .
# வார்ப்புரு:BASEPAGENAME/doc

## Tracking category

-  
<includeonly></includeonly>
# வார்ப்புரு:கட்டுரை அளவு அட்டவணை/doc

Takes a list of unnamed parameters and returns a sortable table of the sizes of those pages, using the magic word which invokes a parser function. It's fairly simple.  
Usage is like this:  
<pre></pre>  
This template is coded to work with up to a thousand pages, although if you really wanted to, you could extend it further. In practice, however, the rendering engine is unlikely to let you go beyond 250.  
Caution should be used with this template, since parser functions like PAGESIZE are relatively WP:EXPENSIVE. If you're going to be putting hundreds of pages in this template, for example, it's probably best to make sure that the page you're doing it on isn't getting transcluded in a bunch of other places.
<includeonly></includeonly>
# விவேகானந்தபுரம்

**விவேகானந்தபுரம்** என்பது இந்தியா தமிழ்நாடு மாநிலத்தின் கன்னியாகுமரி மாவட்டத்திலுள்ள அகத்தீஸ்வரம் வட்டத்தின் ஒரு புறநகர்ப் பகுதியாகும். நூறு ஏக்கர் பரப்பளவில் அமைந்துள்ள இந்த பகுதியானது, கன்னியாகுமரியிலுள்ள விவேகானந்தர் நினைவு மண்டபத்தைப் பராமரித்து வரும் விவேகானந்த கேந்திரத்தின் தலைமையிடம் அமைந்துள்ள இடமாகும்.
# விவேகானந்தபுரம்

## அமைவிடம்

கடல் மட்டத்திலிருந்து சுமார் 44.13 மீ. உயரத்தில், என்ற புவியியல் ஆள்கூறுகள் கொண்டு விவேகானந்தபுரம் அமையப் பெற்றுள்ளது.
# விவேகானந்தபுரம்

## சமயம்

### கோயில்கள்

இங்குள்ள விவேகானந்த கேந்திர வளாகத்தில் சுமார் ரூ.25 கோடி செலவில் பாரத மாதா கோயில் கட்டப்பட்டுள்ளது. இந்த பாரத மாதா கோயிலில் நிறுவப்பட்டுள்ள சிவன் சிலை சுமார் 12 அடி உயரம் கொண்டும், அச்சிலை அமைந்துள்ள பீடம் சுமார் 20 அடி உயரத்திலும் காணப்படுகின்றன. மேலும், சக்கர தீர்த்த காசிவிசுவநாதர் கோயில் என்ற சிவன் கோயில் ஒன்றும் விவேகானந்தபுரத்தில் அமைந்துள்ளது.
# துறையூர் பிரசன்ன வெங்கடாசலபதி கோயில்

**பிரசன்ன வெங்கடாசலபதி கோயில்** (*Prasanna Venkatachalapathi Temple, Thuraiyur*) என்பது இந்தியா தமிழ்நாடு மாநிலத்தின் திருச்சிராப்பள்ளி மாவட்டத்தில் துறையூர் வட்டத்தின் சொரத்தூர் பகுதிக்கு உட்பட்ட பெருமாள்மலை அடிவாரம் என்ற புறநகர்ப் பகுதியில் சிறு குன்றின் மீது அமையப் பெற்றுள்ள ஒரு பெருமாள் கோயில் ஆகும்.
# துறையூர் பிரசன்ன வெங்கடாசலபதி கோயில்

## அமைவிடம்

கடல் மட்டத்திலிருந்து சுமார் 432.26 மீ. உயரத்தில், என்ற புவியியல் ஆள்கூறுகள் கொண்டு துறையூரில் இக்கோயில் அமைந்துள்ளது.
# படியாக்க நீக்கம்

நோயெதிர்ப்பியலில் **படியாக்க நீக்கம்** (*Clonal Deletion*) என்பது தன்னுடல் தாக்கும் திறனுள்ள "டி" மற்றும் "பி" வெள்ளையணுக்களை நோய் எதிர்ப்பு அமைப்பு தொகுதியிலிருந்து அகற்றும் செயல்முறையாகும். இம்முறையானது, நம் உடலுக்குச் சொந்தமான செல்களை நோயெதிர்ப்பு உயிரணுக்கள் அடையாளம் கண்டு அழிப்பதைத் தடுக்க உதவுகிறது. இம் முறையை "எதிர்முறை தேர்வு" (negative selection) எனலாம். இப் படியெடுப்பு நீக்கம், உடலின் மையப் பொறுதியில் (சகிப்புத்தன்மையில்) முக்கியப் பங்காற்றுகிறது. படியெடுப்பு நீக்கம், தன்னுடல் தாக்குநோயிலிருந்து பாதுகாக்க உதவுகிறது. நோய் எதிர்ப்புச் சகிப்புத்தன்மையின்போது ஓம்புயிரியால் பயன்படுத்தப்படும் பல முறைகளில் படியெடுப்பு நீக்கமும் ஒன்றாகும்.
# படியாக்க வலுவிழப்பு

நோயெதிர்ப்பியலில் **படியாக்க வலுவிழப்பு** (*clonal anergy*) என்பது ஓம்புயிரியானது நோய்க்கிருமிகளையும், வெளிப் பொருட்களையும் எதிர்கொள்ளும்போது உடலின் நோயெதிர்ப்பு அமைப்பின் தற்காப்பு வழிமுறைகளிலிருந்து எதிர்வினை இல்லாததைக் குறிப்பிடுகிறது. இந்நிகழ்வு, புறப் பொறுதியை (peripheral tolerance) நேரடியாகத் தூண்டுவதாக உள்ளது. படியாக்க வலுவிழப்பின்போது வெள்ளையணுக்கள் ஒரு குறிப்பிட்ட எதிர்ப்பான்களுக்கு, பொதுவாகத் தன்னெதிர்ப்பு எதிர்ப்பான்களுக்கு (autoantigens), எதிராக ஓர் எதிர்வினையாற்றாததைக் குறிக்கிறது. படியாக்க வலுவிழப்பானது படியாக்க நீக்கம், நோயெதிர்ப்பு ஒழுங்குமுறை போன்று நோயெதிர்ப்பு மண்டலப் பொறுதியின் அடிப்படைச் செயல்முறைகளில் ஒன்றாகும். இத்தகு செயல்முறைகள், கூட்டாக நோயெதிர்ப்பு மண்டலத்தின் மிகைவினைகளால் ஏற்படக்கூடிய தன்னழிவு நிகழ்வுகளைத் தடுக்கின்றன.
# மந்தர்மணி

**மந்தர்மணி** (*Mandarmani*) என்பது இந்தியாவின் மேற்கு வங்காள மாநிலத்தில் உள்ள ஒரு கடலோரக் கிராமமாகும். இது வங்காள விரிகுடாவில் வடக்கு முனையில் கிழக்கு மிட்னாபூர் மாவட்டத்தில் அமைந்துள்ளது. இது மேற்கு வங்காளத்தின் மிகப்பெரிய கடலோர ஓய்விடங்களில் ஒன்றாகும். இப்பகுதி வேகமாக வளர்ந்து வருகிறது.
# மந்தர்மணி

## புவியியல்

### அமைவிடம்

இது கொல்கத்தா-திகா பாதையில் கொல்கத்தா வானூர்தி நிலையத்திலிருந்து கிட்டத்தட்ட 172 கி. மீ, தொலைவில் உள்ளது. &nbsp;சுமார் 13 கி. மீ. நீளமுள்ள கடற்கரையைச் சுற்றி ஊர்ந்து செல்லும் சிவப்பு நண்டுகள் மந்தர்மணியின் சிறப்பு ஈர்ப்பாகும். இது இந்தியாவின் மிக நீளமான வாகனம் செலுத்தக்கூடிய கடற்கரை ஆகும். இது கான்டாய் துணைப்பிரிவு பகுதியின் கீழ் அமைந்துள்ளது.  
புவியியல் ரீதியாக, தீகாவின் அருகிலுள்ள சுற்றுலா கடற்கரையை விட இந்தப் பகுதி ஒப்பீட்டளவில் குறைந்த அலைகளைக் கொண்டுள்ளது. இருப்பினும், இந்தக் கடற்கரை பல பகுதிகளில் குறிப்பாக தாதன்பத்ரபாரைச் சுற்றியுள்ள புதிய குன்றுகள் உருவாகியுள்ளன.
# மந்தர்மணி

## சொற்பிறப்பியல்

ஆரம்பத்தில், இதன் கண்டுபிடிப்புக்குப் பிறகு, இந்தக் கடற்கரைக்கு மந்தர்போனி என்றும் மதர் மணி என்றும் பெயரிடப்பட்டது. ஆனால் காலப்போக்கில் இது மந்தர்மணி என்று அறியப்படுகிறது. ஒவ்வொரு அரை மணி நேரத்திற்கும் காலை 7 மணி முதல் மாலை 6 மணி வரை பல பேருந்துகள் இங்கிருந்து இயக்கப்படுகின்றன.
# மந்தர்மணி

## சொற்பிறப்பியல்

### வாகம் மூலம்

கொல்கத்தாவிலிருந்து வித்யாசாகர் சேது வழியாகச் சென்ற பிறகு, மும்பை கோனா விரைவுச்சாலை சாலையில் பயணிக்கலாம். மொத்தப் பயணத்தினையும் கொல்கத்தாவிலிருந்து கோலாகாட், நந்தகுமார் வழியாகச் சுமார் 3.5-4 மணிநேரப் பயணத்தில் அடையலாம். நந்தகுமாரிலிருந்து கோண்டை நோக்கி வலதுபுறம் ஒரு திருப்பம் உள்ளது. கொல்கத்தா-திகா நெடுஞ்சாலையில் சாவ்ல்கோலா என்ற இடத்தில் நிறுத்தம் உள்ளது. இங்கு இடது பக்கக் கிராம சாலையில் பயணித்து சாலை முடிவில் உள்ள மந்தர்மணி என்ற கடலோரக் கிராமத்தினை அடையலாம்.  
இந்த வழித்தடத்தில் துலாகோரியிலும் சோனாபேட்டியிலும் சுங்கச்சாவடிகள் உள்ளன.
# மந்தர்மணி

## செயல்பாடுகள்

அதிகாலையிலிருந்து பிற்பகல் வரை கடலை ரசிக்க சுற்றுலாப் பயணிகளுக்கு இந்த கடற்கரை முதன்மையான ஈர்ப்பாகும். பிற்பகல் 3 மணி முதல், கடற்கரை இரண்டு சக்கரவாகனம், ரோப்வே போன்றவற்றைப் பயன்படுத்து அருகிலுள்ள விடுமுறை ஓய்வில்லங்களுக்கு மக்கள் செல்கின்றனர். குண்டுகள், கையால் செய்யப்பட்ட நகைகள், கைவினைப் பொருட்களை விற்கும் உள்ளூர் கடைகள் உள்ளன. ஒரு சில உள்ளூர்வாசிகள் சூரிய மறைவின் போது மோகனாவை (கழிமுகம்) நோக்கி பயணிக்க குழுக்களை அழைத்துச் செல்கின்றனர்.
# சங்கர்பூர்

**சங்கர்பூர்** (*Shankarpur*) என்பது இந்தியாவின் மேற்கு வங்காளத்தில் திகாவிற்குக் கிழக்கே 14 கி. மீ தொலைவில் அமைந்துள்ள ஒரு கடற்கரை கிராமமாகும். இது வழக்கமான மீன்பிடித் தளமாகவும் உள்ளது. சங்கர்பூரில் பல கோயில்கள் உள்ளன.
# சங்கர்பூர்

## புவியியல்

### அமைவிடம்

மேற்கு வங்காள மாநிலத்தின் கிழக்கு மிட்னாபூர் மாவட்டத்தில் அமைந்துள்ள சங்கர்பூர், திகா-கோன்டாய் சாலையில் உள்ள ஒரு கடற்கரை இடமாகும். இது ஒரு சுற்றுலாத் தலமாக வேகமாகப் பிரபலமடைந்து வருகிறது. இது தலைநகரான கொல்கத்தாவிலிருந்து சுமார் 185 கி. மீ. தொலைவிலும், புகழ்பெற்ற கடற்கரை நகரமான திகாவிலிருந்து சுமார் 14 கி. மீ தொலைவிலும் உள்ளது.
# சங்கர்பூர்

## போக்குவரத்து

### பேருந்து சேவைகள்

கொல்கத்தாவின் தர்மதலா பேருந்து நிலையத்திலிருந்தும் மேற்கு வங்காளத்தின் பல பகுதிகளிலிருந்தும் திகாவுக்கு அடிக்கடி பேருந்துச் சேவை உள்ளது. கொல்கத்தாவிலிருந்து கிட்டத்தட்ட 5 மணி நேர பயணத்தில் திகாவினை அடையலாம். மேற்கு வங்காளத்தின் மிட்னாபூர், பாங்குரா, ஆசான்சோல், வர்த்தமான், ஹவுரா போன்ற நகரங்களிலிருந்தும், ஒரிசாவின் பாலேஸ்வர் வழியாகவும் பேருந்துச் சேவை உள்ளது. சங்கர்பூரின் அருகிலுள்ள பேருந்து நிறுத்தங்கள் "14 மைல்" அல்லது "இராம்நகர்" ஆகும். இந்த இரண்டு இடங்களிலிருந்தும் வாகனச் சேவை உள்ளது.
# சங்கர்பூர்

## போக்குவரத்து

### தொடருந்து சேவைகள்

- 2857 தாம்ரலிப்தா விரைவு வண்டி, **ஹவுரா** நேரம் காலை 6:40 திகா கொடி நிலையம் காலை 10
- 8001 கந்தாரி விரைவு வண்டி **ஹவுரா** நேரம் காலை 7:50; திகா கொடி நிலையம் 12 மணி
- 5722 பகாரியா விரைவு வண்டி **ஹவுரா** நேரம் மதியம் 2:15; திகா கொடி நிலையம் மாலை 5:50
- 12847 துரந்தோ விரைவு வண்டி **ஹவுரா** காலை 11:15; திகா கொடி நிலையம் பிற்பகல் 2:15 மணி
# அ. மா. பரமசிவம்

**அ. மா. பரமசிவம்** (*A. M. Paramasivan*)(4 ஆகத்து 1945-23 மார்ச்சு 2015) என்பவர் இந்திய அரசியல்வாதியும் தமிழக முன்னாள் அமைச்சரும் ஆவார், இவர் 1977ஆம் ஆண்டு முதல் மேலூர் சட்டமன்ற உறுப்பினராகவும், 1991 முதல் 1996 வரை சோழவந்தான் சட்டமன்ற உறுப்பினராகவும் பணியாற்றினார். இவர் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். மதுரை மாவட்டம் நெல்லியேந்தலைச் சார்ந்த பரமசிவம், மதுரை அமெரிக்கன் கல்லூரியில் இளங்கலை பட்டம் பெற்றார். விவசாயம் இவரது தொழிலாகும்.
# அ. மா. பரமசிவம்

## இறப்பு

மதுரை அண்ணாநகரில் வாழ்ந்துவந்த இவர் நீண்ட நாட்களாக உடல் நலக்குறைவால் பாதிக்கபட்டு இருந்தார். இந்நிலையில் சென்னையில் உள்ள தனியார் மருத்துவமனையில் அனுமதிக்கப்பட்ட நிலையில் 2015 மார்ச் 23 அன்று இறந்தார்.
# தேசிய நெடுஞ்சாலை 516 (இந்தியா)

**தேசிய நெடுஞ்சாலை 516** (*National Highway 516 (India)*)(தே. நெ. 516) என்பது இந்தியா நரேந்திரபூரை ஒடிசாவின் கோபால்பூருடன் இணைக்கும் இந்தியா தேசிய நெடுஞ்சாலை ஆகும். சத்ராபூர் அருகே தேசிய நெடுஞ்சாலை 16 உடன் சந்திப்பிலிருந்து தொடங்கும் இந்த நெடுஞ்சாலை கோபால்பூரில் முடிவுறுகிறது. இந்த நெடுஞ்சாலையின் மொத்த நீளம் 5.92 கி.மீ. ஆகும்.
# தேசிய நெடுஞ்சாலை 516 (இந்தியா)

## வழித்தடம்

நரேந்திரபூர்-கர்பள்ளி-கோபால்பூர்
# தேசிய நெடுஞ்சாலை 516அ (இந்தியா)

**தேசிய நெடுஞ்சாலை 516அ**, (*National Highway 516A (India)*) பொதுவாக தே. நெ. 516அ எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். தேசிய நெடுஞ்சாலை 516அ இந்தியாவின் ஒடிசா மாநிலத்தின் வழியாகச் செல்கிறது.
# தேசிய நெடுஞ்சாலை 516அ (இந்தியா)

## வழித்தடம்

தேசிய நெடுஞ்சாலை 516அ கோபால்பூர் துறைமுகத்தை சத்பதாவுடன் இணைக்கிறது.
# தேசிய நெடுஞ்சாலை 516அ (இந்தியா)

## சந்திப்புகள்

: கோபால்பூர் துறைமுகத்திற்கு அருகில் முனையம்
: சத்படா அருகே முனையம்
# தேசிய நெடுஞ்சாலை 516ஈ (இந்தியா)

**தேசிய நெடுஞ்சாலை 516ஈ** (*National Highway 516D (India)*), பொதுவாக தே. நெ. 516ஈ எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். இது தேசிய நெடுஞ்சாலை 16-ன் ஒரு துணைச்சாலையாகும். தே. நெ. 516ஈ இந்தியாவின் ஆந்திரப் பிரதேச மாநிலத்தின் வழியாகச் செல்கிறது.
# தேசிய நெடுஞ்சாலை 516ஈ (இந்தியா)

## வழித்தடம்

தேவரபள்ளி புறவழிச்சாலை, கொல்லாட்குடேம், கோபாலபுரம், ஜகநாதபுரம், அச்சுதபுரம், கொய்யல்குடெம், பய்யாநகுடேம், சீதம்பேட்டை, நரசன்னபாலம், ஜங்கரெட்டிகுடம், வேகாவரம், தடுவை, தர்பாகுடெம், ஜீலுகுமில்லி
# தேசிய நெடுஞ்சாலை 516ஈ (இந்தியா)

## சந்திப்பு

: தேவரபள்ளி அருகே முனையம்
# தேசிய நெடுஞ்சாலை 516உ (இந்தியா)

**தேசிய நெடுஞ்சாலை 516உ** (*National Highway 516E (India)*), பொதுவாக **தே. நெ. 516உ** என்று அழைக்கப்படுகிறது. இது இந்தியாவின் தேசிய நெடுஞ்சாலை ஆகும். தேசிய நெடுஞ்சாலை 516உ இந்தியாவின் ஆந்திரப் பிரதேச மாநிலத்தின் வழியாகச் செல்கிறது.
# தேசிய நெடுஞ்சாலை 516உ (இந்தியா)

## வழித்தடம்

ராஜமன்றி, இரம்பச்சோடவரத்திற்கு தெற்கே மாநில நெடுஞ்சாலை 38/41 உடன் சந்திப்பு, கொய்யூர், சிந்தப்பள்ளி, அட்டடீகலா லம்பாசிங்கி, வஞ்சாரி, பதேரு, அரக்கு, போவடாரா, தடிப்புடி, விஜயநகரம்.
# தேசிய நெடுஞ்சாலை 516உ (இந்தியா)

## சந்திப்புகள்

: ராஜமன்றியில் முனையம்
: விஜயநகரம் அருகே முனையம்
# விழுங்கற்பதமி

**விழுங்கற்பதமிகள்** (*Opsonins*) என்பவை பொருட்கள் அல்லது உயிரணுக்களுடன் பிணைந்து, இவற்றை கழிவுண்ணல் (phagocytosis) மூலம் அகற்ற கழிவுண்ணிளைத் (phagocytes) தூண்டும் புற உயிரணுப் புரதங்களைக் (எ. கா. எதிர்ப்பான்கள்) குறிக்கும். உடலில் பல்வேறு வகையான இலக்குகளைக் கழிவுண்ணல் மூலம் அகற்ற விழுங்கற்பதமிகள் குறியீடுகளாகப் பயன்படுகின்றன.
# பந்தேயிரா அருவி

**பந்தேயிரா அருவி** (*Bandeira Waterfall*) என்பது கிழக்குத் திமோரின் எர்மெரா நகராட்சியில் உள்ள ஓர் உயரமான அருவி ஆகும். இது லோஸ் ஆற்றின் ஒரு சிறிய துணை ஆற்றின் ஒரு பகுதியாகும்.
# பந்தேயிரா அருவி

## புவியியல் அமைப்பு

பந்தேயிரா அருவி எர்மெரா நகராட்சியில் அட்சேப் அருகே லெட்டெஃபோஹோ (டி) -அட்சேபே சாலையின் கிழக்கே அமைந்துள்ளது. கிழக்குத் திமோரின் மிக உயரமான அருவி இதுவாகும்.  
இந்த அருவியில், பந்தேயிரா ஆறு செங்குத்தான குன்றின் வழியாகப் பாய்கிறது.  
இந்த ஆறு பின்னர் லோஸ் ஆற்றின் துணை ஆறான மகபு ஆற்றில் கலக்கிறது, மேலும், அந்த நேரத்தில், வடக்கே பாபோய் லெட்டன் மற்றும் தெற்கில் பாபோய் கிரெய்க் ஆகியவற்றின் சுகோசுக்கு இடையிலான எல்லையைக் குறிக்கிறது.
# பந்தேயிரா அருவி

## பொருளாதாரம்

இந்த அருவி மற்றும் ஆறு சுற்றுலாப் பயணிகளை ஈர்க்கும் திறனைக் கொண்டிருக்கும் ஒரு நீர்நிலை வளமாக உள்ளன.
# சுஜீவ திசாநாயக்க

**சுஜீவ இந்திக திசாநாயக்க** ஓர் இலங்கை அரசியல்வாதி ஆவார். தேசிய மக்கள் சக்தி கட்சியின் உறுப்பினரான இவர், 2024 இலங்கை நாடாளுமன்றத் தேர்தலில் குருணாகல் தேர்தல் மாவட்டத்தில் போட்டியிட்டு நாடாளுமன்றத்திற்குத் தேர்ந்தெடுக்கப்பட்டார். ஓர் ஆசிரியரான இவர் முன்னாள் பிரதேச சபை உறுப்பினரும் குருணாகல் மாவட்டத்தின் தேசிய மக்கள் சக்தி நிர்வாகக் குழு உறுப்பினரும் ஆவார்.
# சுஜீவ திசாநாயக்க

## தேர்தல் வரலாறு

**சுஜீவ திசாநாயக்கவின் தேர்தல் வரலாறு**  
| 2024 நாடாளுமன்றம் | குருணாகல் மாவட்டம் | மக்கள் விடுதலை முன்னணி | தேசிய மக்கள் சக்தி | } |
| --- | --- | --- | --- | --- |
# உல்லிம் அருவி

**உல்லிம் அருவி** (*Ullim Falls*) என்பது வட கொரியா வோன்சானுக்கு வெளியே அமைந்துள்ள ஒரு அருவி ஆகும்.
# உல்லிம் அருவி

## வரலாறு

கொரிய நட்பு சங்கத்தின் கூற்றுப்படி, உல்லிம் அருவி 1999ஆம் ஆண்டில் கிம் ஜொங்-இல் என்பவரால் உருவாக்கப்பட்டது, 2001 ஆம் ஆண்டில் ஒரு மனமகிழ் தங்குமிடம் கட்டி முடிக்கப்பட்டது. இது வட கொரிய அரசாங்கத்தால் ஒரு சுற்றுலாத் தலமாக அறிவிக்கப்பட்டுள்ளது.
# உல்லிம் அருவி

## முக்கியத்துவம்

இந்த அருவி இரண்டு வட கொரிய அஞ்சல் தலைகளில் இடம்பெற்றது. 2005 ஆம் ஆண்டில் "நிலப்பரப்புகள்" என்ற தொடரிலும் 2017-ஆம் ஆண்டில் "இலையுதிர் நிலப்பரப்புகள் தொடரிலும் இரண்டு அஞ்சல் தலைகள் இந்த அருவியைக் குறிப்பனவாக இருந்தன.
# பரப்பப்பட்ட கேட்பொலி உணர்தல்

**பரப்பப்பட்ட கேட்பொலி உணர்தல்** (*Distributed Acoustic Sensing - DAS*) என்பது ஒளியிழை வடத்தினை உணர்விகளாகப் பயன்படுத்தும் புதிய தொழில்நுட்பமாகும். இந்த தொழில்நுட்பத்தில் கம்பிவடம் முழுவதும் நடக்கும் அதிர்வுகள், கேட்பொலி அல்லது இயக்கங்களை கண்டறிய உதவுகிறது. பல தொழில்களுக்காக விரிவான கண்காணிப்பு அமைப்பாக இந்நுட்பம் பயன்படுகிறது.
# பரப்பப்பட்ட கேட்பொலி உணர்தல்

### செயல்பாட்டு முறை

பரப்பப்பட்ட கேட்பொலி உணர்தல் அமைப்பில், ஒளியிழை வடத்தின் வழியாக சீரொளியினை அனுப்பி செயல்படுத்துகின்றனர். இதில் அதிர்வுகள் மற்றும் இயந்திர மாற்றங்களின் காரணமாக ஒளியின் மீள்-பிரகாசத்தை அளவீடு செய்து நிகழ்வுகளை கண்டறிகின்றனர்.
- **ஆற்றல் துறை**: எண்ணெய், வாயு குழாய்களில் ஒழுகலை கண்டறிதல், மின் வழிகளை கண்காணித்தல்.
- **பாதுகாப்பு அமைப்புகள்**: முக்கியமான இடங்களில் பாதுகாப்பு வலயங்களை கண்காணித்தல்.
- நம்பகத்தன்மை: மின் காந்தத் தலங்களால் பாதிக்கப்படாதது.
- குறைந்த பராமரிப்பு செலவு: ஒளியிழை கம்பிவடம் நீண்டகாலப் பயன்பாடு உடையவை.
- பல்துறை பயன்பாடு: பல்வேறு சூழல்களுக்கு தகுதியாக செயல்படும்.
# கூடல்லூர்

**கூடல்லூர்** (*Kudallur*) என்பது இந்தியாவின் கேரளத்தின் பாலக்காடு மாவட்டத்தில், பட்டாம்பி வட்டத்தில் உள்ள ஒரு சிற்றூராகும் இது மலப்புறம் மாவட்ட எல்லையில், பாரதப்புழாவின் கரையிலும் உள்ளது. மலப்புறம் மாவட்டத்தில் உள்ள குட்டிப்புரம் நகரத்திலிருந்து கூடல்லூரை பாரதப்புழா ஆறு பிரிக்கிறது. கூடல்லூரானது திருத்தாலை சட்டமன்றத் தொகுதிக்கும், பொன்னானி மக்களவைத் தொகுதிக்கும் உட்பட்ட பகுதியாகும்.  
கூடல்லூரானது பட்டாம்பி வட்டம், பொன்னானி வட்டம் (மலப்புறம் மாவட்டத்தில் உள்ள தவனூர் கிராமம்) மற்றும் திரூர் வட்டம் (அண்டையிலுள்ள குட்டிப்புரம் நகரம்) ஆகிய மூன்று வட்டங்கள் சந்திக்கும் இடமாகும்.
# கூடல்லூர்

## வரலாறு

பிரபல மலையாள எழுத்தாளர் எம். டி. வாசுதேவன் நாயர் இங்கு பிறந்தவராவார். இங்கிருந்து நன்கு அறியப்பட்ட மற்றொரு கலைஞர் அச்சுதன் கூடல்லூர் ஆவார். இப்பகுதியில் கடந்த காலத்தின் புகழ்பெற்ற ஆளுமைகளில், பி. கே. மொய்தீன் குட்டி சாகிப் ஒரு முக்கியமானவராவார். அவர் ஒரு விடுதலைப் போராட்ட வீரராவார். பிரித்தானியரால் பல ஆண்டுகள் சிறையில் அடைக்கப்பட்டிருந்தார். பி. கே. மொய்தீன் குட்டி சாகிப் 1937ல் சென்னை சட்டமன்றத்துக்கு தேர்ந்தெடுக்கப்பட்டார். கேரளப் பிரதேச காங்கிரஸ் கமிட்டியின் தலைவராகவும், அகில இந்திய காங்கிரஸ் கமிட்டி உறுப்பினராகவும் பணியாற்றினர். 1942 வெள்ளத்தின் போது, பி.கே.மொய்தீன் குட்டி சாகிப் அனைத்து நிவாரணப் பணிகளிலும் முன்னணியில் இருந்தார். இரண்டாம் உலகப் போரின் காரணமாக நின்றுபோன குட்டிப்புரம் பாலத்தின் கட்டுமானப் பணியை மீண்டும் தொடங்குவதற்கு இவர் முக்கியமாக பணியாற்றினார்.  
இவரது உறவினர் பி. கே அப்துல்லா குட்டி சாகிப் இந்தப் பகுதியைச் சேர்ந்த மற்றொரு விடுதலைப் போராட்ட வீரர் ஆவார். ஆங்கிலேயர் ஆட்சிக் காலத்தில் கண்ணூர் மற்றும் விய்யூர் சிறைகளில் பல ஆண்டுகள் அடைக்கப்பட்டிருந்தார்.
# கூடல்லூர்

## நிருவாகம்

கூடல்லூர் பாலக்காடு மாவட்டத்திலும், மலப்புறம் மாவட்டத்தின் எல்லையான பட்டாம்பி வட்டத்திலும் உள்ளது. இது அனகர்ரா ஊராட்சி, திரிதாலா ( சட்டமன்றத் தொகுதி) மற்றும் பொன்னானி (மக்களவைத் தொகுதி) ஆகியவற்றின் ஒரு பகுதியாக உள்ளது.
# கூடல்லூர்

## புவியியல்

கூடல்லூரில் உள்ள, கூட்டக்கடவில் நிலா, தூதா ஆகிய இரண்டு ஆறுகள் சந்திக்கின்றன. இந்த ஆறுகள் சங்கமிப்பதால், 'கூடல்'+'ஊர்' என்ற இரு சொற்கள் இணைந்து கூடல்லூர் என்ற பெயரைப் இந்த இடம் பெற்றதாக கூறப்படுகிறது. நாயரின் கதைகளில் குறிப்பிடப்படும் கூடல்லூர் மலைகள் இங்கு உள்ள மற்றொரு ஈர்ப்பு மையமாகும். இந்த கிராமம் அனக்கரா பஞ்சாயத்தில், திரிதாலா ஊராட்சி ஒன்றியத்தில் அதாவது பட்டாம்பி வட்டத்தில் உள்ளது. 'வடக்குமுறி', 'முத்து விளையும் குன்னு', 'பாரப்புரம்' ஆகியவை கூடல்லூரின் முக்கிய குடியிருப்பு பகுதிகளாகும்.
# தேசிய நெடுஞ்சாலை 117 (இந்தியா)

**தேசிய நெடுஞ்சாலை 117** (*National Highway 117 (India)*)(தெ. நெ. 117) என்பது இந்தியாவின் தேசிய நெடுஞ்சாலை ஆகும். இந்த பாதை முன்பு தேசிய நெடுஞ்சாலை 31-ன் ஒரு பகுதியாக இருந்தது. இது தேசிய நெடுஞ்சாலை 17-ன் இரண்டாம் நிலை பாதையாகும். தேசிய நெடுஞ்சாலை 117 இந்தியாவின் அசாம் மாநிலம் வழியாகச் செல்கிறது.
# தேசிய நெடுஞ்சாலை 117 (இந்தியா)

## வழித்தடம்

இந்தியாவின் அசாம் மாநிலத்தில் உள்ள வடக்கு சல்மாரா நகரை பிஜ்னியுடன் தேசிய நெடுஞ்சாலை 117 இணைக்கிறது.
# தேசிய நெடுஞ்சாலை 117 (இந்தியா)

## சந்திப்புகள்

: துலுங்கியா அருகே முனையம், வடக்கு சல்மாரா
: போங்கைகாவொன் அருகே இராக்கால்டுபி அருகே முனையம்.
# விக்கிப்பீடியா:Statistics/January 2025

| Date | Pages | Articles | Edits | Users | Files | Activeusers | Deletes | Protects |
| --- | --- | --- | --- | --- | --- | --- | --- | --- |
# அலுமினியம் அயோடைடு

அலுமினியம் அயோடைடு  
அலுமினியம் மூவயோடைடு  
அலுமினியம் டிரை அயோடைடு
|Section1=
|Section2=
# அலுமினியம் அயோடைடு

## கட்டமைப்பு

திண்மநிலை அலுமினியம் அயோடைடு ஓர் இருபடிச் சேர்மமாகும். அலுமினியம் முப்புரோமைடைப் போலவே இதிலும் Al<sub>2</sub>I<sub>6</sub> சேர்மம் உள்ளது. அலுமினியம் அயோடைடின் ஒருபடி மற்றும் இருபடி வடிவங்களின் அமைப்பு வாயு நிலையில் வகைப்படுத்தப்படுகிறது. ஒருபடி வடிவ அலுமினியம் அயோடைடு 2.448(6) Å பிணைப்பு நீளம் கொண்ட முக்கோணத் தள வடிவம் கொண்டுள்ளது. பாலம் அமைக்கப்பட்ட இருபடி வடிவம் (Al<sub>2</sub>I<sub>6</sub>) 430 கெல்வின் வெப்பநிலையில் Al<sub>2</sub>Cl<sub>6</sub> மற்றும் Al<sub>2</sub>Br<sub>6</sub> சேர்மங்களைப் போலவே 2.456(6) Å பிணைப்பு நீளம் கொண்ட Al−I பிணைப்பும் (விளிம்பு), 2.670(8) Å (பாலம்) பிணைப்பு நீளம் கொண்ட Al−I பிணைப்பும் கொண்டுள்ளது. அலுமினியம் அயோடைடின் கட்டமைப்பு D2h என்ற சமநிலை வடிவவியலுடன் நெகிழ்வாக விவரிக்கப்படுகிறது.
# அலுமினியம் அயோடைடு

## அலுமினியம்(I) அயோடைடு

அலுமினியம் அயோடைடு என்ற பெயர் மூவயோடைடு அல்லது இதன் இருபடியை விவரிக்கப் பரவலாக கருதப்படுகிறது. உண்மையில், ஒரு மோனோ அயோடைடு Al-I அமைப்பில் பங்கு வகிக்கிறது, இருப்பினும் AlI சேர்மமானது மூவயோடைடுடன் ஒப்பிடும்போது அறை வெப்பநிலையில் நிலையற்றதாக உள்ளது  
:3AlI -> AlI<sub>3</sub> + 2Al  
அலுமினியம் மோனோ அயோடைடின் வழிப்பெறுதி (Al<sub>4</sub>I<sub>4</sub>(NEt<sub>3</sub>)<sub>4</sub>) மூவெத்திலமீனுடன் உருவாக்கப்பட்ட வளைய கூட்டுசேர் பொருள் ஆகும்
# இரத்தினமங்கலம்

**இரத்தினமங்கலம்** என்பது இந்தியா தமிழ்நாடு மாநிலத்தின் செங்கல்பட்டு மாவட்டத்திலுள்ள ஒரு புறநகர்ப் பகுதியாகும்.
# இரத்தினமங்கலம்

## அமைவிடம்

கடல் மட்டத்திலிருந்து சுமார் 23.73 மீ. உயரத்தில், என்ற புவியியல் ஆள்கூறுகள் கொண்டு இரத்தினமங்கலம் அமையப் பெற்றுள்ளது.
# இரத்தினமங்கலம்

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், செங்கல்பட்டு மாவட்டத்திலுள்ள இரத்தினமங்கலம் (முன்னர் காஞ்சிபுரம் மாவட்டத்தின்) பகுதியின் மொத்த மக்கள்தொகை 2,324 ஆகும். இதில் 1,194 பேர் ஆண்கள் மற்றும் 1,130 பேர் பெண்கள் ஆவர்.
# இரத்தினமங்கலம்

## சமயம்

### இந்துக் கோயில்

நான்காயிரம் சதுர அடி பரப்பளவில் ஐந்து நிலைகளுடன் கூடிய கோபுரத்தைக் கொண்டு, இந்தியாவிலேயே குபேரனுக்கு அர்ப்பணிக்கப்பட்ட கோயிலான இலட்சுமி குபேரர் கோயில் அமைந்துள்ள ஒரே இடமாக இரத்தினமங்கலம் அறியப்படுகிறது.
# அனுமந்தராயன் கோட்டை

**அனுமந்தராயன் கோட்டை** (*Anumantharayan Kottai*) என்பது இந்திய மாநிலமான தமிழ்நாட்டில் திண்டுக்கல் மாவட்டத்தில் உள்ள ஒரு கிராமமாகும். இது திண்டுக்கல் - கொடைக்கானல் நெடுஞ்சாலையில், திண்டுக்கல் நகரத்திலிருந்து 8 கிலோமீட்டர் தொலைவில் உள்ளது. அருகிலுள்ள தொடருந்து நிலையம் திண்டுக்கல் ஆகும். அருகிலுள்ள விமான நிலையம் மதுரை ஆகும்.
# அனுமந்தராயன் கோட்டை

## தேவாலயம்

புனித இக்னேசியசுக்காகக் கட்டப்பட்ட உலகின் முதல் தேவாலயம் அனுமந்தராயன் கோட்டையில் உள்ளது. இது சூலை 31,1822 அன்று ஆசீர்வதிக்கப்பட்டது.
# அனுமந்தராயன் கோட்டை

## கல்வி நிலையங்கள்

- சிசு இயேசு நர்சரி பள்ளி
- புனித இதய சிறுவர் தொடக்கப்பள்ளி
- ஆர். சி. சிறுமலர் பெண்கள் தொடக்கப்பள்ளி
- லயோலா மேல்நிலைப்பள்ளி.
# அனுமந்தராயன் கோட்டை

## மருத்துவமனைகள்

- அரசு ஆரம்ப சுகாதார மையம்
- செயின்ட் மேரி ஆஃப் லியூகா மருத்துவமனை
- டி. ஆர். மருத்துவமனை
# அனுமந்தராயன் கோட்டை

## அரசு அலுவலகங்கள்

- கிராம ஊராட்சி அலுவலகம்
- கிராம நிர்வாக அலுவலகம்.
# அனுமந்தராயன் கோட்டை

## சேவைகள்

- கனரா வங்கி
- அஞ்சல் அலுவலகம்
# விக்கிப்பீடியா:கூகுள்25/2025, 2026 ஆம் ஆண்டுகளுக்கான செயல்பாடுகள்

## திட்டமிடப்பட்டுள்ள நிகழ்வுகள்

| எண் | திட்டப் பக்கம் |  |  |  |
| --- | --- | --- | --- | --- |
| 1 | செப்டம்பர் 2025 | விக்கி மாரத்தான் | விக்கி மாரத்தான் 2025 |  |
| 2 | டிசம்பர் 2025, சனவரி 2026, பிப்ரவரி 2026 | கல்லூரி மாணவர்களுக்கான உள்ளகப் பயிற்சித் திட்டம் | கூகுள்25/உள்ளகப் பயிற்சி |  |
| 3 | சனவரி 2026 | புதிய பயனர்களுக்கான பயிற்சிப் பட்டறை 1 | கூகுள்25/பயிற்சிப் பட்டறை 1 |  |
| 4 | சனவரி 2026 | புதிய பயனர்களுக்கான அறிமுக நிகழ்வு | கூகுள்25/தமிழ் விக்கிப்பீடியா அறிமுகம் |  |
| 5 | பிப்ரவரி 2026 | திட்டத்தின் போக்கு குறித்து ஒருங்கிணைப்பாளர்கள் மீளாய்வு நிகழ்த்தும் கூட்டம் (ஒருநாள் நேரடி நிகழ்வு) | *உருவாக்கப்படும்* |  |
| 6 | மார்ச் 2026 | புதிய பயனர்களுக்கான கட்டுரைப் போட்டி
(வரிசை எண்கள் 2, 3, 4 ஆகியவற்றில் குறிப்பிடப்பட்டுள்ள பயிற்சித் திட்டங்களால் உருவாக்கப்படும் 100 புதிய பயனர்கள் மட்டுமல்லாது, மற்ற புதிய பயனர்களும் கலந்துகொள்வர்) | *உருவாக்கப்படும்* |  |
| 7 | ஏப்ரல், மே 2026 | அனைத்துப் பயனர்களும் கலந்துகொள்ளும் கட்டுரைப் போட்டி | *உருவாக்கப்படும்* |  |
| 8 | சூலை 2026 | திட்டத்தின் இறுதியில் தமிழ் விக்கிப்பீடியர்கள் நிகழ்த்தும் கூட்டம் (ஒருநாள் நேரடி நிகழ்வு) | *உருவாக்கப்படும்* | } |  
**குறிப்பு**: 01-ஆகத்து-2025 முதல் 31-சூலை-2026 வரை, கட்டுரை உருவாக்கத்தில் இயல்பான முறையில் பயனர்கள் ஈடுபடுவர் என்பதாக இங்கு கருதப்பட்டுள்ளது.
# சைவ உணவுமுறைச் சங்கம்

19-ம் நூற்றாண்டில் பிரிட்டனில் உள்ள பல்வேறு குழுக்கள் இறைச்சியைத் தவிர்த்த உணவுகளை ஊக்குவிக்கத் துவங்கின. இதுவே 1847-ல் சைவ உணவுமுறைச் சங்கத்தை உருவாக்க வழிவகுத்தது. பின்னர் இது 1888-ல் மான்செஸ்டர் மற்றும் லண்டன் சைவ உணவுச் சங்கங்களாகப் பிரிந்து, 1969-ல் மீண்டும் ஒன்றிணைந்து ஒரு தொண்டு நிறுவனமாகப் பதிவு செய்து தன் செயற்பாடுகளைத் தொடர்ந்தது. பொதுக் கல்வி மற்றும் உணவு உற்பத்தியாளர்களுடன் ஒருங்கிணைந்தல் ஆகியவை மூலம் இச்சங்கம் சைவ உணவுமுறையைப் பரப்பி வருகிறது.
# சைவ உணவுமுறைச் சங்கம்

## இவற்றையும் காண்க

- விலங்குரிமைக் குழுக்கள்
- சைவ உணவுமுறைக் குழுக்கள்
- நனிசைவம்
# பிரபுல்லா சாகி

**பிரபுல்லா சந்திர சாகி** (*Prafulla Chandra Chaki*) தினேஷ் சந்திர ராய்) ஆயுதப் போராட்டத்தின் மூலம் இந்தியாவுக்கு விடுதலை வாங்கித் தருவதை நோக்கமாகக் கொண்டிருந்த யுகாந்தர் இயக்கத்தின் புரட்சியாளர்களின் குழுவுடன் தொடர்புடைய ஒரு இந்திய புரட்சியாளர் ஆவார்.  
முசாபர்பூர் மாவட்ட நீதிபதி டக்ளஸ் கிங்ஸ்போர்ட் பயணிப்பதாகக் கருதி வண்டியின் மீது குண்டுகளை வீசி கொலை செய்ய இவரும் குதிராம் போஸும் முயன்றனர். 1908, ஏப். 30 ம் தேதி, அங்கு வந்த நீதிபதி கிங்ஸ்போர்ட் வாகனம் மீது இருவரும் வெடிகுண்டுகளை வீசினர். ஆனால், அதில் கிங்ஸ்போர்ட் வரவில்லை. அதில் வந்த வேறு பெண்கள் இருவர் கொல்லப்பட்டனர்.
காவல்துறையினரால் கைது செய்யப்படவிருந்தபோது பிரபுல்லா தற்கொலை செய்து கொண்டார். குதிராம் கைது செய்யப்பட்டு இரண்டு பெண்களைக் கொலை செய்ததற்காக விசாரிக்கப்பட்டு மரண தண்டனை விதிக்கப்பட்டார். காந்தி வன்முறையைக் கண்டித்து, இரண்டு பெண்களின் மரணத்திற்கு வருத்தம் தெரிவித்தார். “இந்த முறைகள் மூலம் இந்திய மக்கள் தங்கள் சுதந்திரத்தை விரும்ப மாட்டார்கள்” என்று காந்தி கூறினார். இருப்பினும், பால கங்காதர திலகர் தனது கேசரி செய்தித்தாளில், இரண்டு இளைஞர்களையும் ஆதரித்து, உடனடியாக சுயராஜ்யத்திற்கு அழைப்பு விடுத்தார். இதைத் தொடர்ந்து திலகர் தேசத்துரோகக் குற்றம் சாட்டப்பட்டு உடனடியாகக் கைது செய்யப்பட்டர்.
# பிரபுல்லா சாகி

## இளமை வாழ்க்கை

பிரபுல்லா சந்திர சாகி 1888 டிசம்பர் 10 அன்று இன்றைய வங்காளதேசத்தின் போக்ரா மாவட்டத்திலுள்ள பீகாரில் ஜோதெதர் குடும்பத்தில் பிறந்தார். அப்போது அது வங்காள மாகாணத்தின் ஒரு பகுதியாக இருந்தது. இவரது தந்தையின் பெயர் இராஜ்நாராயண் சாகி மற்றும் தாயின் பெயர் சொர்ணமயி தேவி என்பதாகும். போக்ராவில் உள்ள நாமுஜா ஜனதா பிரசாத் ஆங்கிலப் பள்ளியில் தனது கல்வியைத் தொடங்கினார். தனது ஆரம்பக் கல்வியை முடித்த பிறகு தனது அண்ணன் பிரதாப் சந்திர சாகியுடன் இரங்க்பூருக்கு வந்தார். கிழக்கு வங்காள சட்டத்தை மீறிய மாணவர்களின் ஆர்ப்பாட்டத்தில் பங்கேற்றதற்காக 9 ஆம் வகுப்பில் இரங்க்பூர் ஜில்லா பள்ளியிலிருந்து இவர் வெளியேற்றப்பட்டார். பின்னர் இரங்க்பூர் தேசியப் பள்ளியில் சேர்ந்தார். அங்கு புரட்சியாளர்களுடன் தொடர்பு கொண்டு புரட்சிகர தத்துவங்களில் நம்பிக்கை கொண்டவராகவும் பயிற்சியாளராகவும் ஆனார்.
# பிரபுல்லா சாகி

## புரட்சிகர நடவடிக்கைகள்

பரிந்திர குமார் கோசு பிரபுல்லாவை கொல்கத்தாவிற்கு அழைத்து வந்து யுகாந்தர் இயக்கத்தில் சேர்த்து விட்டார். கிழக்கு வங்காளம் மற்றும் அசாம் ஆகிய புதிய மாகாணங்களின் முதல் துணைநிலை ஆளுநரான சர் ஜோசப் பாம்ப்ஃபில்டே புல்லரைக் கொல்வதே பிரபுல்லாவின் முதல் பணியாக இருந்தது. எனினும், அந்தத் திட்டம் நிறைவேறவில்லை.  
அடுத்து, பீகாரின் முசாபர்பூர் நீதிமான் கிங்ஸ்போர்டை படுகொலை செய்ய பிரபுல்லாவும், குதிராம் போஸும் தேர்ந்தெடுக்கப்பட்டனர். கிங்ஸ்போர்ட், கொல்கத்தாவின் தலைமை முதன்மை நீதிபதியாக இருந்த முந்தைய பதவிக்காலத்தில், வங்காளத்தின் இளம் அரசியல் தொழிலாளர்கள் மீது கடுமையான மற்றும் கொடூரமான தண்டனைகளை வழங்கியதில் பிரபலமானவரக இருந்தார். இச்செயல் அவரது கொலைக்கான திட்டத்திற்கு வழிவகுத்தது, மேலும் சாக்கி மற்றும் போஸ் தேர்ந்தெடுக்கப்பட்டு இந்த பணியை நிறைவேற்ற முசாபர்பூருக்கு அனுப்பப்பட்டனர். இந்த நடவடிக்கையில் தினேஷ் சந்திர ரே என்ற போலி பெயரை பிரபுலா எடுத்தார்.
# பிரபுல்லா சாகி

## முசாபர்பூர் கொலை

குதிராம் மற்றும் பிரபுல்லாவும் கிங்ஸ்போர்டை கொல்ல ஒரு திட்டத்தை தயாரித்தனர். 1908 ஏப்ரல் 30ஆம் தேதி மாலை, கிங்ஸ்போர்டின் வண்டி வருவதற்காக ஐரோப்பிய சங்கத்தின் வாயிலுக்கு முன்னால் இருவரும் காத்திருந்தனர். வாயிலிலிருந்து ஒரு வாகனம் வெளியே வந்தபோது, வண்டியில் ஒரு வெடிகுண்டு வீசப்பட்டது. ஆனால் கிங்ஸ்போர்டு வாகனத்தில் பயனிக்காததால் அதில் பயனித்த வேறு பெண்கள் இருவர் குண்டு வீச்சில் கொல்லப்பட்டனர். புரட்சியாளர்கள் தப்பி ஓடினர்.  
பின்னர் குதிராம் கைது செய்யப்பட்டு தூக்கிலிடப்பட்டார். இந்த சம்பவத்தைத் தொடர்ந்து, காவல் ஆய்வாளார் நந்தலால் இரண்டு இளம் புரட்சியாளர்களான ஸ்ரீஷ் பால் மற்றும் ராணென் கங்குலி ஆகியோரால் படுகொலை செய்யப்பட்டார்.
# மஞ்சக்குடி

**மஞ்சக்குடி** (*Manjakkudi*) என்பது இந்திய மாநிலமான தமிழ்நாட்டின் திருவாரூர் மாவட்டத்தில் காவிரி ஆற்றின் கரையில் உள்ள ஒரு கிராமமாகும். இக்கிராமம் குடவாசல் தாலுகாவின் கீழ் வருகிறது.
# மஞ்சக்குடி

## கல்வி

திருவாரூர் மாவட்டம் முழுவதற்கும் மஞ்சக்குடி ஒரு கல்வி மையமாக உள்ளது. இந்தியாவில் மழலையர் பள்ளி முதல் முதுகலை படிப்பு வரை, ஆய்வறிஞர் நிலை உட்பட, கல்வி வசதிகள் உள்ள கிராமங்களில் இதுவும் ஒன்றாகும். இங்கு சுவாமி தயானந்த சரசுவதி கலை அறிவியல் கல்லூரி ஒன்று செயல்படுகிறது.
# மஞ்சக்குடி

## வணிக செயல்முறை ஒப்பந்தம்

மஞ்சக்குடியில் விப்ரோநிறுவனத்தின் வணிக செயல்முறை ஒப்பந்த அடிப்படையில் ஒரு கல்விமையம் செயற்படுகிறது. விப்ரோ நிறுவனத்தைச் சேர்ந்த 50 பணியாளர்கள் பணிபுரிகின்றனர்.
# மஞ்சக்குடி

## அரிசி வகைகள்

2013 ஆம் ஆண்டில் ஷீலா பாலாஜி இவ்வூரில் பழைய அரிசி வகைகளை மீட்கும் பொருட்டு விழா ஒன்றை ஏற்பாடு செய்தார். இவ்விழா விவசாயிகளை ஈர்த்தது. மேலும் இவ்விழா பழைய அரிசி வகைகளை மீண்டும் நடவு செய்யவும் வழிவகுத்தது. அரிய அரிசி வகைகளைப் பாதுகாத்து வளர்ப்பதில் ஆற்றிய பணிக்காக ஷீலா பாலாஜிக்கு நாரி சக்தி புரஸ்கார் வழங்கப்பட்டது. மஞ்சக்குடியின் வரைபடத்தை அடையாளமாகப் பயன்படுத்தி சென்னையில் அரிசி விற்கப்படுகிறது.
# தி.நா. அறிவுஒளி

புலவர் தி.நா. அறிவுஒளி என்பவர் மறைமலையடிகளால் தொடங்கப்பட்டுப் பின்னர் தேவநேயப் பாவாணர், பெருஞ்சித்திரனார் போன்றோரால் வளர்க்கப்பட்ட தனித்தமிழ் இயக்கத்தில் ஈடுபாடு கொண்டு பணியாற்றியவர். அந்நாளைய இலக்கிய இதழ்களான காஞ்சி, பிரசண்ட விகடன், ஆனந்தபோதினி, தமிழ்ப் பொழில், செந்தமிழ், ஊரும் உலகும், கைகாட்டி, தென்மொழி, தமிழ்ச்சிட்டு, தமிழம், செந்தமிழ்ச் செல்வி, தெளிதழ், வெல்லும் தூயதமிழ் ஆகியவை இவருடைய படைப்புகளைத் தொடர்ந்து வெளியிட்டுள்ளன. கவிதை, கதை, சிறுகதை, புதினம், நாடகம், இலக்கிய ஆய்வுக் கட்டுரைகள் என ஐம்பதிற்கும் மேற்பட்ட படைப்புகளைத் தனித்தமிழில் பிறமொழிக் கலப்பின்றி நூலாக வெளியிட்டுள்ளார். முன்பு தென்னார்க்காடு மாவட்டம் என்று வழங்கப்பட்ட இன்றைய விழுப்புரம் மாவட்டத்தில் உள்ள திண்டிவனம் என்ற ஊரில் பிறந்தவர். செங்கல்பட்டு மாவட்டத்தில் உள்ள திருக்கழுக்குன்றத்தில் பல்லாண்டுகள் மேனிலைத் தமிழாசிரியராகப் பணியாற்றியவர். சென்னை சைதாப்பேட்டையிலுள்ள அரசு மாதிரி மேனிலைப்பள்ளியில் பணியாற்றி ஓய்வுபெற்றார். தென்னிந்திய சைவ சித்தாந்த நூற்பதிப்புக் கழகம் ‘பாலாற்று வளம்’ என்ற இவருடைய ஆராய்ச்சி நூலை 1982ஆம் ஆண்டு வெளியிட்டுள்ளது. இந்நூலை மேனாள் தமிழக முதல்வர் பேரறிஞர் அண்ணா அவர்களின் வேண்டுகோளுக்கிணங்க எழுதியதாக நூலின் முன்னுரையில் ஆசிரியர் தெரிவித்துள்ளார். 1991ஆம் ஆண்டு தமிழ்நாடு அரசு பாவேந்தர் பாரதிதாசன் நூற்றாண்டு விழாவைத் திருச்சி பாரதிதாசன் பல்கலைக்கழகத்தில் கொண்டாடியபொழுது இவருக்குப் ‘பாவேந்தர் விருது’ வழங்கப்பட்டது. 1993ஆம் ஆண்டு தமிழ்நாடு அரசின் தமிழ் வளர்ச்சித் துறை இவர் எழுதிய ‘தி.நா. அறிவுஒளி கதைகள்’ என்ற நூலுக்குச் சிறந்த நூலுக்கான இரண்டாம் பரிசை வழங்கியுள்ளது. 1995ஆம் ஆண்டு தமிழ்நாடு அரசின் தமிழ் வளர்ச்சித் துறை இவர் எழுதிய ‘இனிமை’ என்ற குழந்தை இலக்கியத்திற்கு மூன்றாம் பரிசை வழங்கியுள்ளது. சென்னைக்கு அருகிலுள்ள மறைமலைநகரில் தமிழ்ஆய்வரங்கம் என்ற அமைப்பை 1981ஆம் ஆண்டு முதல் நிறுவித் தம் இறுதிக்காலம் வரை திங்கள் தோறும் இலக்கியக் கூட்டங்கள் நடத்தினார். மறைமலைநகர் நகராட்சியிலுள்ள 600க்கும் மேற்பட்ட தெருக்களுக்கு நற்றமிழ்ப் புலவர்கள், சங்க கால மன்னர்கள், தமிழறிஞர்கள் பெயரைச் சூட்டினார். 15-01-1934ஆம் ஆண்டு திண்டிவனத்தில் பிறந்த புலவர் தி.நா. அறிவுஒளி அவர்கள் 08-02-2011 ஆம் நாள் மறைமலைநகரில் மறைவுற்றார். அவருடைய மறைவுக்குப் பின் மறைமலைநகர் நகராட்சி நிர்வாகம் அங்கு அவருடைய பெயரை ஒரு சாலைக்குச் சூட்டியுள்ளது. 1500 வெண்பாக்களால் ஆன ‘தென்றல்’ என்ற காவியம், வாழ்வு என்ற தனித்தமிழ்ப் புதினம், தமிழ்த் திறன், சுப்பிரதீபர் வரலாறு, தமிழறிஞர், தி.நா.அறிவுஒளி கட்டுரைகள், பாட்டருவி, எரிமலை வெடிக்கிறது உள்ளிட்ட நூல்களை வெளியிட்டுள்ளார். தமிழறிஞர் மு.வரதராசனார் தாம் எழுதிய ‘தமிழ் இலக்கிய வரலாறு’ என்ற நூலில் இவரைத் தற்காலக் கவிஞர்கள் தலைப்பில் குறிப்பிட்டு இவருடைய கவிதை ஆற்றலைப் பாராட்டியுள்ளார்.
# இந்தோனேசிய மக்களின் கலந்தாய்வுப் பேரவை

**இந்தோனேசிய மக்களின் கலந்தாய்வுப் பேரவை** (ஆங்கிலம்: *People's Consultative Assembly of the Republic of Indonesia*; (**MPR**) இந்தோனேசியம்: *Majelis Permusyawaratan Rakyat Republik Indonesia*) (**MPR-RI**) என்பது இந்தோனேசிய அரசியல் அமைப்பில் *(Politics of Indonesia)* ஒரு சட்டவைப் பிரிவாகும் *(Legislative Branch).*  
இது இந்தோனேசிய மக்களவை (**DPR**) உறுப்பினர்களையும், இந்தோனேசிய மேலவை (**DPD**) உறுப்பினர்களையும் கொண்டுள்ளது. 2004-ஆம் ஆண்டுக்கு முன்னர்; மற்றும் 1945 அரசியலமைப்பு திருத்தங்களுக்கு *(1945 Constitution Amendments)* முன்னர், இந்தோனேசிய மக்களின் கலந்தாய்வு மன்றம் என்பது இந்தோனேசியாவின் மிக உயர்ந்த ஆளும் பேரவையாக இருந்தது.  
சட்ட எண் 16/1960-இன் படி *(Law No. 16/1960),* 1971-ஆம் ஆண்டு பொதுத் தேர்தலுக்குப் பிறகு இந்தோனேசிய மக்களின் கலந்தாய்வுப் பேரவை உருவாக்கப்பட்டது. இந்தோனேசிய மக்களவை உறுப்பினர்களின் எண்ணிக்கையை விட இந்தோனேசிய மக்களின் கலந்தாய்வுப் பேரவையின் உறுப்பினர்களின் எண்ணிக்கை இரண்டு மடங்கு அதிகமாக இருக்க வேண்டும் என்று அப்போது முடிவு செய்யப்பட்டது.
# இந்தோனேசிய மக்களின் கலந்தாய்வுப் பேரவை

## பொது

1977-1982 காலக் கட்டத்தில் இந்தோனேசிய மக்களின் கலந்தாய்வுப் பேரவை உறுப்பினர்களின் எண்ணிக்கை 920-ஆக இருந்தது. 1987-1992; 1992-1997; மற்றும் 1997-1999 காலக் கட்டத்தில் உறுப்பினர்களின் எண்ணிக்கை 1000-ஆக உயர்ந்தது.  
2004-இல் இராணுவம் மற்றும் காவல்துறை அதிகாரிகள் பேரவையில் இருந்து நீக்கப்பட்டதால்; பேரவை உறுப்பினர்களின் எண்ணிக்கை 688-ஆக குறைந்தது.
# இந்தோனேசிய மக்களின் கலந்தாய்வுப் பேரவை

## பொது

### உறுப்பினர்களின் எண்ணிக்கை

2019-2024 காலக் கட்டத்தில் 575 மக்களவை உறுப்பினர்கள்; மற்றும் 136 மேலவை உறுப்பினர்கள் என 711 உறுப்பினர்கள் உள்ளனர்.  
2022-ஆம் ஆண்டில், கூடுதலாக 4 மாநிலங்கள் உருவாக்கப்பட்டன. அதைத் தொடர்ந்து, 2024-2029 காலக் கட்டத்திற்கு, இந்தோனேசிய மக்களின் கலந்தாய்வுப் பேரவை 580 மக்களவை உறுப்பினர்கள்; மற்றும் 152 மேலவை உறுப்பினர்கள் என எண்ணிக்கை 732-ஆக அதிகரித்தது.
# இந்தோனேசிய மக்களின் கலந்தாய்வுப் பேரவை

## வரலாறு

ஆகத்து 18 அன்று, சுகார்னோ இந்தோனேசியாவின் விடுதலையை அறிவித்த மறுநாள், இந்தோனேசிய விடுதலைக்கான ஏற்பாட்டுக் குழு *(Independence of Indonesia the Preparatory Committee for Indonesian Independence (PPKI)* இந்தோனேசியாவுக்கான புதிய அரசியலமைப்பை அங்கீகரித்தது.  
அந்த அரசியலமைப்பின் இடைநிலை விதிகளின் கீழ், ஆறு மாத காலத்திற்கு, இந்தோனேசிய விடுதலைக்கான ஏற்பாட்டுக் குழு செயலபடும் என அறிவிக்கப்பட்டது. அத்துடன், புதிய குடியரசு அரசியலமைப்பின் படி ஓர் அதிபரால் இந்தோனேசியா எனும் ஒரு நாடு நிர்வகிக்கப்படும் என்றும்; அவருக்கு உதவியாக இந்தோனேசிய மக்களின் கலந்தாய்வுப் பேரவை செயல்படும் எனவும் அறிவிக்கப்பட்டது.
# இந்தோனேசிய மக்களின் கலந்தாய்வுப் பேரவை

## சுகார்னோ காலம்

### கட்டுப்பாடற்ற நாடாளுமன்ற அமைப்பு

ஆகத்து 29 அன்று, சுகார்னோ இந்தோனேசிய விடுதலைக்கான ஏற்பாட்டுக் குழுவைக் கலைத்தார். அதற்குப் பதிலாக **இந்தோனேசிய மத்திய தேசியக் குழு** *(Central Indonesian National Committee; Komite Nasional Indonesia Pusat (KNIP)* என ஒரு புதிய அமைப்பு நிறுவப்பட்டது.  
அந்த அமைப்பில் 135 உறுப்பினர்கள் நியமிக்கப் பட்டார்கள். அவர்களில் பெருமபாலோர் இந்தோனேசிய விடுதலைக்கான ஏற்பாட்டுக் குழு உறுப்பினர்கள் ஆவார்கள். இருப்பினும் முன்னாள் இந்தோனேசிய விடுதலைக்கான ஏற்பாட்டுக் குழு உறுப்பினர்கள் பலர், இந்தோனேசிய அரசாங்கம் மிகத் தன்னிச்சையாக நடந்து கொள்வதாகக் கவலை தெரிவிததனர்; மேலும் கட்டுப்பாடற்ற ஒரு நாடாளுமன்ற அமைப்பு உருவாக்கப்பட வேண்டும் என அழுத்தம் கொடுத்தனர்.
# இந்தோனேசிய மக்களின் கலந்தாய்வுப் பேரவை

## சுகார்னோ காலம்

### தற்காலிக மக்கள் கலந்தாய்வுப் பேரவை

இராணுவத்தின் ஆதரவுடன், சூலை 5, 1959-இல், சுகார்னோ அப்போதைய தற்காலிக அரசியலமைப்பை நீக்கிவிட்டு, 1945 அரசியலமைப்பை மீண்டும் அமல்படுத்த ஆணையிட்டார்.  
1960-ஆம் ஆண்டில், நாட்டின் வரவு செலவுத் திட்டத்தை நிறைவேற்ற இந்தோனேசிய மக்களவை *(DPR)* மறுத்தது. அதை அடுத்து, இந்தோனேசிய மக்களவையையும் சுகார்னோ கலைத்தார். **தற்காலிக மக்கள் கலந்தாய்வுப் பேரவை** *(Provisional People's Consultative Assembly)* (**MPRS**) எனும் புதிய பேரவையையும் உருவாக்கினார்.
# இந்தோனேசிய மக்களின் கலந்தாய்வுப் பேரவை

## பாண்டுங் பொது அமர்வுகள்

தற்காலிக மக்கள் கலந்தாய்வுப் பேரவை *(Provisional People's Consultative Assembly)* (**MPRS**) தனது முதல் பொது அமர்வை மேற்கு ஜாவாவின் பாண்டுங்கில் 1960 நவம்பர் 10 முதல் திசம்பர் 3 வரை நடத்தியது. அப்போது இரண்டு தீர்மானங்களை நிறைவேற்ற்ப்பட்டன:  
- **தீர்மானம் எண். I/MPRS/1960** *(Resolution No. I/MPRS/1960)* - இந்தோனேசியா குடியரசின் கொள்கை அறிவிப்பு என்பது அரசாங்கக் கொள்கையின் வழிகாட்டுதல்களாக அமையும்  
- **தீர்மானம் எண். II/MPRS/1960** *(Resolution No. II/MPRS/1960)* - தேசிய ஒட்டுமொத்த திட்டமிடப்பட்ட வளர்ச்சியின் தொகுதி 1 (1961-1969)
# இந்தோனேசிய மக்களின் கலந்தாய்வுப் பேரவை

## பாண்டுங் பொது அமர்வுகள்

### வாழ்நாள் அதிபராக சுகார்னோ

தற்காலிக மக்கள் கலந்தாய்வுப் பேரவையின் இரண்டாவது பொது அமர்வு 1963 மே 15 முதல் மே 22 வரை பாண்டுங்கில் நடைபெற்றது. இந்தப் பொது அமர்வில் தான், *III/MPRS/1963* தீர்மானத்தின் மூலம் சுகார்னோ 'வாழ்நாள் அதிபராக' தேர்ந்தெடுக்கப்பட்டார். இது இந்தோனேசியா அரசியலமைப்பின் 7-ஆவது பிரிவுக்கு எதிரானது.  
அந்தத் தீர்மானத்தை, தற்காலிக மக்கள் கலந்தாய்வுப் பேரவையின் ஆயுதப்படை உறுப்பினர்கள் ஆதரித்தனர். இந்தோனேசிய பொதுவுடைமை கட்சிக்கும் *(Communist Party of Indonesia)*; மற்றும் அதன் உறுப்பினர்களுக்கு இடையே அதிகரித்து வரும் செல்வாக்கிற்கும்; அந்தத் தீர்மானம் ஒரு கடுமையான அடியாக அமைந்தது.  
சுகார்னோவின் வாரிசாக, கம்யூனிசக் கொள்கையில் சார்புடைய ஒருவர், மக்களாட்சி முறையில் அதிபராகத் தேர்ந்தெடுக்கப்படுவார் என இந்தோனேசிய பொதுவுடைமை கட்சி எதிர்பார்த்தது.
# இந்தோனேசிய மக்களின் கலந்தாய்வுப் பேரவை

## பாண்டுங் பொது அமர்வுகள்

### 1965 பொது அமர்வு

தற்காலிக மக்கள் கலந்தாய்வுப் பேரவை (**MPRS**) தனது மூன்றாவது பொது அமர்வை 11 முதல் 16 ஏப்ரல் 1965 வரை பாண்டுங்கில் நடத்தியது.[12] இந்தப் பொது அமர்வு, இந்தோனேசியாவின் நிர்வாகத்தில் சுகார்னோவின் கருத்தியல் அணுகுமுறைகளை மேலும் வலுப்படுத்தியது.  
சுகார்னோவின் விடுதலைத் தின உரைகளின் பல கூறுகள், நாட்டின் அரசியல் பொருளாதாரக் கொள்கைகளுக்கான வழிகாட்டிகளாக ஏற்றுக்கொள்ளப்பட்டன.
# இந்தோனேசிய மக்களின் கலந்தாய்வுப் பேரவை

## பாண்டுங் பொது அமர்வுகள்

### 1966 பொது அமர்வு

தற்காலிக மக்கள் கலந்தாய்வுப் பேரவையின் (**MPRS**) 1966-ஆம் ஆண்டுப் பொது அமர்வு என்பது மற்ற எல்லா பொது அமர்வுகளைக் காட்டிலும் மிகவும் குறிப்பிடத்தக்கதாகும். அந்த 1966-ஆம் ஆண்டுப் பொது அமர்வு; 30 செப்டம்பர் 1965 ஆட்சிக் கவிழ்ப்பு முயற்சிக்குப் பிறகு, சுகார்த்தோவின் புதிய தலைமையின் கீழ் 1966 சூன் 20 முதல் சூலை 5 வரை ஜகார்த்தாவில் நடைபெற்றது.  
1966-ஆம் ஆண்டுப் பொது அமர்வில், அதிகாரப்பூர்வத் தலைமைத்துவ மாற்றம் நடைபெற்றது. சுகார்னோவின் அதிபராட்சி சுகார்த்தோவிடம் வழங்கப்பட்டது.
# இந்தோனேசிய மக்களின் கலந்தாய்வுப் பேரவை

## சுகார்த்தோ காலம்

### 1967 சிறப்பு அமர்வு

1966-ஆம் ஆண்டுப் பொது அமர்வு, 24 தீர்மானங்களை நிறைவேற்றியது; அவற்றுள் வாழ்நாள் அதிபர் பதவிக்கான சுகார்னோவின் நியமனத்தை ரத்து செய்தல்; "கம்யூனிசம்/மார்க்சிசம்-லெனினிசம்" தடை செய்தல்; ஆகியவை அடங்கும்.  
தற்காலிக மக்கள் கலந்தாய்வுப் பேரவையின் (**MPRS**) 1967-ஆம் ஆண்டு சிறப்பு அமர்வு, மார்ச் 7 முதல் 12 வரை நடைபெற்றது. அந்த அமர்வு சுகார்னோவின் அதிபர் பதவியின் முடிவையும், சுகார்த்தோவின் அதிபர் பதவியின் தொடக்கத்தையும் பார்த்தது.
# ஜி. குப்புசாமி

**ஜி.குப்புசாமி** (*G. Kuppuswamy*) (ஆகஸ்ட் 4, 1962) இந்தியாவின் தமிழகத்தைச் சேர்ந்த ஓர் இலக்கிய மொழிபெயர்ப்பாளரும் கட்டுரை எழுத்தாளர். ஆங்கிலம் வழியாகத் தமிழில் ஐரோப்பிய இலக்கியங்களையும் இந்திய-ஆங்கில எழுத்துக்களையும் மொழியாக்கம் செய்து வருகிறார். ஓரான் பாமுக், அருந்ததி ராய் ஆகியோரது படைப்புகளில் இவரது மொழியாக்கங்கள் குறிப்பிடத்தக்கவை. மொழிபெயர்ப்பு மட்டுமின்றி அதுகுறித்த ஆழமான கட்டுரைகள், விமர்சனங்கள், கலந்தாய்வுகள் மற்றும் விவாதங்களையும் தொடங்கி தொடர்ந்து செயல்பட்டு வருகிறார்.  
இந்து தமிழ் திசை, காலச்சுவடு, ஆனந்த விகடன், புது எழுத்து, கனலி போன்ற அச்சு மற்றும் இணைய இதழ்களில் இவரது படைப்புகளும், தூர்தர்ஷன் தமிழ், அனைத்திந்திய வானொலி போன்ற ஊடகங்களில் இவரது நேர்காணல்களும் வெளியாகியுள்ளன.
# ஜி. குப்புசாமி

## பிறப்பு, வாழ்க்கை

ஜி.குப்புசாமி திருவண்ணாமலை மாவட்டம் ஆரணி<nowiki/>யில், ஆகஸ்ட் 4, 1962 அன்று எம்.கணேசன் - விஜயலட்சுமி இணையருக்கு பிறந்தார். பள்ளிப்படிப்பு ஆரணியில் நிறைவுற்றபின் கல்லூரி படிப்பை வேலூரிலும், பின்பு சென்னையிலும் முடித்தார்.  
ஜி.குப்புசாமி 2005-ம் ஆண்டு நர்மதா அவர்களை மணந்தார். நர்மதா குப்புசாமி ஓர் கவிஞர், சிறுகதை எழுத்தாளர், மொழிபெயர்ப்பாளர் மற்றும் இலக்கிய விமர்சகர். தஸ்தயெவ்ஸ்கி<nowiki/>யின் நாவல் ‘நிரந்தரக் கணவன்’ எனும் பெயரிலும், மொழிபெயர்ப்புச் சிறுகதைகள் ‘சின்ட்ரெல்லா நடனம்’ எனும் பெயரிலும் வெளியானது. ‘இமையாள்’ எனும் பெயரில் கவிதை எழுதிவரும் இவர், ‘ஆண்கள் இல்லாத வீடு’ எனும் கவிதைத்தொகுப்பையும் வெளியிட்டுள்ளார்.
# ஜி. குப்புசாமி

## மொழிபெயர்ப்பு

ஜி.குப்புசாமி அவர்களின் முதல் மொழியாக்கமாக குஜராத் மதக் கலவரம் பற்றிய அருந்ததி ராயின் கட்டுரை, தமிழ்நாடு முற்போக்கு எழுத்தாளர் சங்கத்தின் (தற்போதைய த.மு.எ.க.ச) ஒத்துழைப்புடன் மே மாதம் 2002-ம் ஆண்டு வெளியானது. அருந்ததி ராய், துருக்கிய எழுத்தாளர் ஓரான் பாமுக் இருவரின் படைப்புகளை தமிழில் மொழிபெயர்த்ததில் ஜி.குப்புசாமியின் பங்களிப்பு முக்கியமானது. ’*அயல் மகரந்தச் சேர்க்கை*’ என்ற மொழிபெயர்க்கப்பட்ட நேர்காணல்கள் மற்றும் சிறுகதைகள் தொகுப்பில் பல்வேறு நாட்டின் சிறுகதை எழுத்தாளர்களை தமிழுக்கு அறிமுகம் செய்தார். தன் மொழியில் செல்வாக்கு செலுத்திய முன்னோடிகளாக ஜெயகாந்தன், சுந்தர ராமசாமி, அசோகமித்திரன் ஆகியோரைக் குறிப்பிடுகிறார். தொடர்ந்து மொழிபெயர்ப்பு குறித்தும், மொழிபெயர்ப்பாளர்கள் குறித்தும் கட்டுரைகள், நேர்காணல் அளித்துவரும் ஜி.குப்புசாமி, நடிகர் கமல்ஹாசன் அவர்களின் கமல் பண்பாட்டு மையத்துடன் இணைந்து 2024-ம் ஆண்டு செப் 26, 27 ஆகிய இரு நாட்களில் மொழிபெயர்ப்பு குறித்த சிறப்பு பயிற்சி முகாம் ஒன்றை நடத்தியுள்ளார்.
# ஜி. குப்புசாமி

## அங்கீகாரங்கள்

- ஜான் பான்வில்லிபன் கடல் நாவலை தமிழுக்கு மொழிபெயர்த்தன் வழியே தமிழ் இலக்கிய உலகில் தீவிர வாசகர் பரப்பை அடைந்தார். கடல் நாவலைப் படித்த விமர்சகர்கள், மூலப்பிரதிக்கு மிகவும் நெருக்கமான மொழிபெயர்ப்பு இவருக்கு சாத்தியமாகியுள்ளதாக பாராட்டியுள்ளனர்.
- அருந்ததி ராயின் ’சின்ன விஷயங்களின் கடவுள்’ நூலில், அருந்ததியின் குரலைத் தமிழில் ஒலிக்க விட ஜி.குப்புசாமி அதிக சிரத்தை எடுத்து அதில் வெற்றியும் பெற்றிருப்பதாகவும், ஓரான் பாமுக்கின் *'என் பெயர் சிவப்பு*’, ’*பனி*’, ’*இஸ்தான்புல்*’, ’*வெண்ணிறக் கோட்டை*’ ஆகிய நாவல்கள் மூலம் தமிழ் வாசகர்ளை துருக்கி சூழலை நேரடியாக உணரவைத்திருப்பதாக நூல் விமர்சனக் கட்டுரைகளில் வாசகர்கள் குறிப்பிட்டுள்ளனர்.
- ’இஸ்தான்புல்’ நூலில் ஜி.குப்புசாமியின் மொழிபெயர்ப்பைப் பற்றி குறிப்பிடும் எழுத்தாளர் சாரு நிவேதிதா, ”*இஸ்தான்புல்லை படித்துவிட்டு துருக்கிக்கே சென்று வந்துவிட்டேன்*” என்று தனது இணையதளத்தில் குறிப்பிட்டுள்ளார்.
- ஜி.குப்புசாமி அவர்களின் மொழிபெயர்ப்பு குறித்தும், அது தொடர்பான அவரது கட்டுரைகள் குறித்தும் எழுத்தாளர் எஸ். ராமகிருஷ்ணன் தனது இணையதள கட்டுரைகளில் குறிப்பிட்டுள்ளார்.
- ”*தமிழுக்குப் பெரும் பங்களிப்பாற்றியிருக்கும் மொழிபெயர்ப்பாளர்கள் வரிசையில் வைக்கவேண்டிய முக்கியமான மொழிபெயர்ப்பாளர் ஜி.குப்புசாமி*” என எழுத்தாளர் ஜெயமோகன் தனது கட்டுரையில் வாழ்த்தியுள்ளார்.
- ’சின்ன விஷயங்களின் கடவுள்’ நூல் வெளியீட்டில், "*இன்று நமக்கிருக்கும் மொழிபெயர்ப்பாளர்களில், நம்பகமான மொழிபெயர்ப்பாளர்களில் ஒருவர் ஜி.குப்புசாமி*" என காலச்சுவடு இதழின் பொறுப்பாசிரியர் கவிஞர் சுகுமாரன் குறிப்பிட்டுள்ளார்.
- டைம்ஸ் ஆஃப் இந்தியா நாளிதழின் 'சமயம்’ இணையதளத்தில், தமிழின் சிறந்த ஆறு மொழிபெயர்ப்பாளர்களில் ஜி.குப்புசாமி அவர்களையும் குறிப்பிட்டுள்ளது.
# ஜி. குப்புசாமி

## சர்வதேச அங்கீகாரங்கள்

அயர்லாந்து எழுத்தாளர் ‘ஜான் பான்வில்’ அவர்களின் 'கடல்’ நாவலின் மொழிபெயர்ப்பு பணிக்காக, அந்நாட்டின் இலக்கிய வளர்ச்சித்துறையினால் (Ireland Literature Exchange) 2009-ம் ஆண்டு டப்ளின் நகரில் ஒரு மாத காலத்திற்கு (ஏப்ரல் 28 - மே 28) சிறப்பு விருந்தினராக ஜி.குப்புசாமி அழைக்கப்பட்டார்.  
பெல்ஜிய அரசின் கீழ் (AISBL) ஐரோப்பிய நாடுகளின் மொழிபெயர்ப்பாளர்களுக்காக இயங்கிவரும் CEATL (European Council of Literary Translators' Associations) அமைப்பிலிருந்து வெளியாகும் Counter Point எனும் மின்னிதழின் பொறுப்பாசிரியரும், மொழிபெயர்ப்பாளரும், அயர்லாந்து நாட்டின் மொழிபெயர்ப்பாளர்களுக்கான ATII (Association of Translators and Interpreters Ireland) எனும் அமைப்பின் செயற்குழு உறுப்பினருமான 'அன்னா லார்செட்’ (Anne Larchet) 2019 ஆம் ஆண்டு Counter Point இதழில் மொழிபெயர்ப்பு குறித்த தனது கட்டுரையில் ’கடல்’ நாவலை சிறப்பாக மொழிபெயர்த்த ஜி.குப்புசாமி அவர்களைப்பற்றி குறிப்பிட்டிருக்கிறார்.  
ஸ்காட்லாந்து எழுத்தாளர் 'டக்ளஸ் ஸ்டூவர்ட்’ அவர்களின் புக்கர் பரிசு பெற்ற 'ஷகி பெய்ன்' நாவலின் தமிழ் மொழிபெயர்ப்பு பணிகளுக்காக, அந்நாட்டின் கிளாஸ்கோ நகரில் உள்ள 'கோவ் பார்க்’ எனும் சர்வதேச எழுத்தாளர் உறைவிட முகாமிற்கு 2023-ம் ஆண்டு ஜூலை மற்றும் ஆகஸ்ட் ஆகிய இரண்டு மாதங்களுக்கு விருந்தினராக அழைக்கப்பட்டார்.
# ஜி. குப்புசாமி

## விருதுகள்

- 2009 - Literature Ireland Bursary
- 2012 - ஜி. யூ. போப் மொழிபெயர்ப்பு விருது (SRM பல்கலைக்கழகம் தமிழ்ப்பேராயம்)
- 2012 - டொராண்டோ தமிழ் இலக்கியத் தோட்டம் விருது (கனடா)
- 2018 - தமிழக அரசின் சிறந்த மொழிபெயர்ப்பாளர் விருது
# ஜி. குப்புசாமி

## நேர்காணல்கள்

- தி ஹிந்து (ஆங்கிலம்)
- இந்து தமிழ் திசை
- ஆனந்த விகடன்
- சாகித்ய அகாடமி
- கனலி
- தூர்தர்ஷன் தமிழ்
- வாசகசாலை
- மதிமுகம்
- கிழக்கு பதிப்பகம் (கருத்தரங்கம்)
# ஜி. குப்புசாமி

## மொழியாக்க நாவல்கள்

### அருந்ததி ராய்

- சின்ன விஷயங்களின் கடவுள் (2012)
- பெருமகிழ்வின் பேரவை (2021)
# ஜி. குப்புசாமி

## மொழியாக்க நாவல்கள்

### ஓரான் பாமுக்

- என் பெயர் சிவப்பு (2009)
- பனி (2013)
- இஸ்தான்புல் (2014)
- வெண்ணிறக் கோட்டை (2015)
# ஜி. குப்புசாமி

## மொழியாக்க நாவல்கள்

### மற்ற நாவல்கள்

- கடல் - ஜான் பான்வில் (2014)
- உடைந்த குடை - தாக் ஸூல்ஸ்தாத் (2017)
- ஷகிபெய்ன் - டக்ளஸ் ஸ்டூவர்ட் (2025)
- தீரமிகு புது உலகம் - ஆல்டஸ் ஹக்ஸ்லி (2025)
# ஜி. குப்புசாமி

## மொழியாக்க சிறுகதைத் தொகுப்புகள்

### ஹாருகி முரகாமி

- நூறு சதவீத பொருத்தமான யுவதியை ஓர் அழகிய ஏப்ரல் காலையில் பார்த்தபோது (2014)
- பூனைகள் நகரம் (2016)
# ஜி. குப்புசாமி

## மொழியாக்க சிறுகதைத் தொகுப்புகள்

### மற்ற தொகுப்புகள்

- நாளை வெகுதூரம் (2007)
- வணக்கத்துக்குரிய எலும்புத் துண்டுகள் - பெர் லாகர்குவிஸ்ட் (2016)
- அந்திராகம் - இஷிகுரோ, குந்தர் கிராஸ் & காப்ரியேல் கார்சியா மார்க்கேஸ் (2021)
- இருட்டியபின் ஒரு கிராமம் (2022)
# ஜி. குப்புசாமி

## மொழியாக்க கட்டுரைத் தொகுப்புகள்

- ஆஸாதி (அருந்ததி ராய், 2022)
- அயல் மகரந்தச் சேர்க்கை (நேர்காணல்கள் & சிறுகதைகள், 2016)
- கனவுகளுடன் பகடையாடுபவர் (நேர்காணல்கள், சிறுகதைகள் & கட்டுரைகள், 2011)
# ஜி. குப்புசாமி

## பயணக்குறிப்பு நூல்

- சே குவேரா என்ற புரட்சிக்காரன் உருவான கதை - அல்பெர்தோ கிரனாடோ (2016)
# ஜி. குப்புசாமி

## நேரடி கட்டுரைத் தொகுப்புகள்

- மூன்றாவது கண் (2022)
- காலத்தை இசைத்த கலைஞன்: இளையராஜா 80 (2022)
- கண்ணாடிச் சொற்கள் (2023)
# ஜி. குப்புசாமி

## அடிக்குறிப்புகள்

- காலச்சுவடு இணையதளம் - மொழிபெயர்ப்பாளர்கள் பட்டியல் - ஜி.குப்புசாமி
- Purple Pencil Project (Website) - The White Castle by Orhan Pamuk (Tr. to Tamil by G. Kuppuswamy, Oct 2022)
- புதுமைப்பித்தன் மொழிபெயர்ப்புகள் ஓர் உதாரணச் செம்பதிப்பு (காலச்சுவடு இதழ் - ஆக 2007)
- க. நா. சுவின் மொழிபெயர்ப்புகள் (அழியாச் சுடர்கள் - 2012)
- என் பெயர் சிவப்பு - விமர்சனம் (வலைப்பூ, 04.02.2021)
- புதுமைப்பித்தன் நினைவு விருது (ஷ்ருதி டீவி காணொளி - 2015)
- அழகுகளில் உறைந்தவர் (காலச்சுவடு இதழ் - மே 2019)
- கண்ணாடிச் சொற்கள் (காலச்சுவடு இதழ் - ஜன 2019)
- க்ளைமேட் மாத இதழ் அறிமுகம் (இந்து தமிழ் திசை - ஜுன் 2019)
- காலச்சுவடும் எனது மொழிபெயர்ப்புகளும் (காலச்சுவடு இதழ் - ஜனவரி 2021)
- குறுகத் தரித்தவரா கார்வர்? (அருஞ்சொல் இணையதளம் - 30.09.21)
- பூனைகள் நகரம் - நூல் விமர்சனம் (மின்குரல் இணையதளம் - அக் 2021)
- எப்படி இருக்கப்போகிறது எதிர்காலம்? (காலச்சுவடு இதழ் - ஜன 2022)
- ஜி.குப்புசாமி – வாசகர்களுக்கு தெரிவிக்க விரும்பும் சில நூல்கள் (விமர்சனம் - இணையதளம், 24.02.2022)
- காலத்தை இசைத்த கலைஞன்- நூல் விமர்சனம் (சரவணன் மாணிக்கம் - செப் 2022)
- நூல் அறிமுகம்: ‘மரண வீட்டின் நினைவுக் குறிப்புகள்’ (Book Day - பாரதி புத்தகாலயம் - 17.03.23)
- லண்டன் மனிதர்கள் (காலச்சுவடு இதழ் - நவ. 2023)
- பயணத்தின் சுவடுகள் (காலச்சுவடு இதழ் - செப். 2024)
# சந்தன தென்னக்கோன்

சந்தன மிகிர தென்னக்கோன் ஓர் இலங்கை அரசியல்வாதி ஆவார். தேசிய மக்கள் சக்தி உறுப்பினரான இவர், 2024 இலங்கை நாடாளுமன்றத் தேர்தலில் குருணாகல் தேர்தல் மாவட்டத்தில் போட்டியிட்டு நாடாளுமன்றத்திற்குத் தேர்ந்தெடுக்கப்பட்டார். ஓர் ஆசிரியரான இவர் கல்வித் துறையில் தொழிற்சங்கவாதியாக ஈடுபட்டுள்ளார்.
# சந்தன தென்னக்கோன்

## தேர்தல் வரலாறு

**சந்தன தென்னக்கோனின் தேர்தல் வரலாறு**  
| 2024 நாடாளுமன்றம் | குருணாகல் மாவட்டம் | மக்கள் விடுதலை முன்னணி | தேசிய மக்கள் சக்தி | } |
| --- | --- | --- | --- | --- |